Държавен вестник, бр. 58, 2025 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  58
Раздел II
Началник на караула
Чл. 369. (1) Началникът на караула отговаря 
за: охраната и отбраната на поверените на 
караула обекти; бойната готовност на личния 
състав на караула; правилното изпълнение 
на службата; опазването и изправността на 
оградите; обзавеждането и апаратурата; транс­
портните средства; средствата за гасене на 
пожар; комуникацията и сигнализацията на 
постовете и в караулното помещение, както 
и за намиращото се в караулното помеще­
ние оръжие, боеприпаси и друго имущество 
съгласно описа.
(2) Началникът на караула е подчинен на 
оперативния дежурен (дежурния по военно 
формирование) и на техните помощници.
Чл. 370. Началникът на караула е пряк 
началник на личния състав от караула и е 
длъжен:
1. да приеме преди развода в свое подчине­
ние личния състав на караула, да го провери по 
постовата ведомост, да провери изправността 
на оръжието, снаряжението, външния вид и 
състоянието на униформеното облекло;
2. да доложи на командира на ротата или 
батальона (определеното за целта лице) за 
готовността на караула не по-късно от 30 
минути преди развода;
3. да отведе караула на определеното място 
за пълнене на боеприпасите, да ги получи и 
раздаде срещу подпис в постовата ведомост 
(приложение № 28) и да контролира правил­
ното пълнене на пълнителите (патронните) с 
боеприпасите, след което да отведе караула 
на определеното място за развод;
4. да знае задачата на караула, правилата 
за дейността на началника на караула и за­
дълженията на всички лица от караула;
5. да изисква от личния състав на караула 
да знае и точно да изпълнява задълженията 
си, като бъде бдителен и дисциплиниран;
6. да приеме по опис от началника на ста­
рия караул: документите, които му се числят; 
сандъците (кутиите) с боеприпасите; слепките 
с печатите (да сверява печатите от слепките с 
тези от списъка на длъжностните лица, има­
щи право да отварят хранилищата), а също 
средствата за комуникация, сигнализация и 
за гасене на пожар; да провери чрез външен 
оглед заедно с началника на стария караул 
състоянието на най-важните охранявани 
обекти, посочени в правилата, изправността 
на осветлението им, оградата и окопите, със­
тоянието на караулното помещение, а чрез 
разводача или своя помощник – състоянието 
на останалите охранявани обекти, и да док­
ладва по телефона на оперативния дежурен 
(дежурния по военно формирование);
7. да приема караулното помещение и на­
миращото се в него обзавеждане, инвентар и 
имущество по опис съгласно приложение № 29 
(когато няма назначен помощник-началник 
на караула и разводач);
8. да вписва в постовата ведомост всички 
открити неизправности на постовете, в огра­
дите на охраняваните обекти и в техническите 
средства за охрана и сигнализация;
9. да изпраща в определеното време смените 
и да им напомня особеностите на службата 
на всеки пост;
10. да следи за: постоянната бойна готов­
ност на караула; изправността на ППС; на 
средствата за охрана; сигнализация и ко­
муникация; поддържането в изправност на 
оръжието и бoeприпасите от личния състав на 
караула; спазването на правилата за пълнене 
и изпразване на оръжието и мерките за без­
опасност, както и да проверява дали всички 
лица от караула, отиващи на пост, оставят в 
караулното помещение принадлежностите за 
палене и пушене (когато имат такива);
11. да определя и съобщава на караулните 
и разводачите пропуска и отзива, определен 
от него, който за всяка смяна се сменя;
12. да поддържа определения ред в караул­
ното помещение;
13. да извършва боен разчет на караула и 
резервните групи (приложение № 33); при за­
минаването и след връщането на всяка смяна 
от постовете да поставя задачи за действие на 
личния състав при нападение върху охраня­
ваните обекти и караулното помещение, при 
бедствия и за гасене на пожар в съответствие 
с разпорежданията, дадени в правилата;
14. да употребява оръжие без предупрежде­
ние (сам или с личния състав на караула) при 
явно нападение върху охраняваните обекти, 
часовите, караулните (състава на караула) или 
караулното помещение;
15. да проверява не по-малко от два пъти 
в денонощието (от тях един път през нощта): 
изпълнението на службата от часовите; със­
тоянието на охраняваните обекти и оградите; 
изправността на средствата за комуникация 
и сигнализация, а също и на средствата за 
гасене на пожар, като вписва съответните 
бележки в постовата ведомост;
16. да изпраща своя помощник и разводачи­
те за проверка на изпълнението на службата 
от часовите;
17. да изпраща разводача (своя помощник) 
или лично да отива на поста при извикване 
от часовия или при липса на доклад (сигнал) 
от него за изпълнение на службата в опреде­
леното време;
18. да изисква и извършва контрол на впис­
ването в „Дневник за извършения конт­рол и 
запечатване на хранилищата в извънслужебно 
време“;
19. да не допуска в караулното помещение 
никого освен лицата, които имат право на това;